open-index/open-wikipedia-markdown huggingface dataset:
குளிர்விப்பு கோபுரம்

**குளிர்விப்பு கோபுரம்** (cooling tower) என்பது ஒரு அமைப்பு அல்லது வளிமண்டலத்தில் உள்ள தேவையற்ற வெப்பத்தை, குளிர்ந்த நீர் பாய்ச்சலின் மூலம் நீக்கும் அமைப்பு ஆகும். 
பொதுவாக பாறைநெய் தூய்விப்பாலை, அனல் மின் நிலையம், இரசாயனத் தொழிற்சாலை மற்றும் கட்டிட சூழ்நிலை கட்டுப்பாட்டகத்தில் பயன்படுகிறது.
குளிர்விப்பு கோபுரம் இரண்டு முக்கிய வகைகளை உடையது
1.	இயல்பான வெப்பச்சலன முறை
2.	தூண்டப்பட்ட வெப்பச்சலன முறை
## தொழில்துறை குளிர்விப்பு கோபுரங்கள்
தொழில்துறை குளிர்விப்பு கோபுரங்கள், ஒரு அமைப்பு அல்லது உலோகங்களிலிருந்து வெப்பத்தை நீக்க உதவும்.முக்கியமாக மிகப் பெரிய தொழில்துறை குளிர்விப்பு கோபுரங்கள், மின் நிலையங்கள், பாறைநெய் தூய்விப்பாலை, இரசாயனத் தொழிற்சாலைகளில் மற்றும் இயற்கை எரிவளி உபயோகிக்கும் தொழிற்சாலைகளில் குளிர் நீர் சுழற்சி அமைப்பில் உள்ள நீரில் வெப்பத்தை நீக்க பயன்படுகிறது.
700 மெகா வாட் மின்சாரம் தாயரிக்கும் ஒரு மின்நிலையத்தில் 71,600 கன மீட்டர் சுழற்சி விகிதத்தில் நீர் சுழற்சி நடைபெரும்.

## மேற்கோள்கள்

பகுப்பு:வேதியியல் கருவிகள்
ஏப்ரல் 2015

**ஏப்ரல் 2015** (*April 2015*), 2015 ஆம் ஆண்டின் நான்காவது மாதமாகும்.

## சிறப்பு நாட்கள்
*ஏப்ரல் 2 - பெரிய வியாழன்
*ஏப்ரல் 3 - புனித வெள்ளி
*ஏப்ரல் 3 - பங்குனி உத்திரம்
*ஏப்ரல் 4 - புனித சனி
*ஏப்ரல் 5 - உயிர்ப்பு ஞாயிறு
*ஏப்ரல் 6 - காரைக்கால் அம்மையார் குருபூசை

## நிகழ்வுகள்

## இறப்புகள்
*ஏப்ரல் 7 - கமலினி செல்வராஜன், ஈழத்து நாடக, திரைப்பட நடிகை, வானொலி ஒலிபரப்பாளர் (பி. 1954)
*ஏப்ரல் 8 - ஜெயகாந்தன், எழுத்தாளர் (பி. 1934)
*ஏப்ரல் 8 - நாகூர் அனிபா, இசுலாமியப் பக்திப் பாடகர் (பி. 1925)
*ஏப்ரல் 10 - ரிச்சி பெனாட், ஆத்திரேலியத் துடுப்பாட்ட வீரர், விவரணையாளர் (பி. 1930)
*ஏப்ரல் 13 - கூன்டர் கிராசு, இலக்கியத்திற்கான நோபல் பரிசு பெற்ற செருமானியர் (பி. 1927)
*ஏப்ரல் 27 - க. அருணாசலம், ஈழத்து எழுத்தாளர், தமிழறிஞர், பேராசிரியர் (பி. 1946)
*ஏப்ரல் 29 - மயூரன் சுகுமாரன், இந்தோனேசியாவில் துப்பாக்கியால் சுட்டு மரண தண்டனை நிறைவேற்றப்பட்ட ஆத்திரேலியத் தமிழர் (பி. 1981)
*ஏப்ரல் 29 - கோபுலு, தமிழக ஓவியர் (பி. 1924)

பகுப்பு:2015
2015
அஞ்செட்டி துர்கம்

**அஞ்செட்டி துர்கம்** (Anchettidurgam)  என்பது தமிழ்நாட்டின், கிருஷ்ணகிரி மாவட்டம், கெலமங்கலம் பேரூராட்சிக்கு அருகில் உள்ள, போடிச்சிப்பள்ளி ஊராட்சியில் உள்ள ஒரு சிற்றூராகும்.

## அமைவிடம்
இந்த ஊரானது மாவட்ட தலைநகரான கிருட்டிணகிரியிலிருந்து 46 கிலோமீட்டர் தொலைவிலும், கெலமங்கலத்தில் இருந்து மூன்று கிலோமீட்டர் தொலைவிலும், மாநிலத் தலைநகரான சென்னையில் இருந்து 307 கிலோமீட்டர் தொலைவிலும் உள்ளது.

ஊருக்கு அருகில் உள்ள மலையும் இதே பெயரால் அழைக்கப்படுகிறது. இந்த மலையானது கடல் மட்டத்தில் இருந்து சுமார் 3192 அடி உயரம் கொண்டதாக உள்ளது. இந்த மலையில் சேதமுற்ற நிலையில் கோட்டை உள்ளது. மலையில் ஒரு சிறிய சிவன் கோயில் ஒன்று உள்ளது. இங்கு இயற்கையான குளம் ஒன்றும் காணப்படுகிறது. மலைப் பகுதியில் பழங்காலத்தைச் சேர்ந்த நிறைய பானையோடுகள் காணப்படுகின்றன. 18ஆம் நூற்றாண்டில் இக்கோட்டை ஐதர் அலி, திப்பு சுல்தான் ஆகியோரின் கீழ் இருந்தது. இக்கோட்டையை 1791 1791 காலத்தில் நடந்த ஆங்கிலேய-மைசூர்ப் போர்களின்போது கைப்பற்றினர்.  

## படக்காட்சியகம்

படிமம்:அஞ்செட்டி துர்கம் மலைக் குன்று.jpg|அஞ்செட்டி துர்கம் மலைக் குன்று மேற்கிலிருந்து காணும் தோற்றம்
படிமம்:அஞ்செட்டி துர்கம் குன்றில் உள்ள சிவன் கோயில்.jpg|அஞ்செட்டி துர்கம் குன்றில் உள்ள சிவன் கோயில்
படிமம்:அஞ்செட்டி துர்கம் ஊரில் அரசு கட்டடம்.jpg|அஞ்செட்டி துர்கம் ஊரில் அரசு கட்டடம்
படிமம்:View of Anchittidrug (Mysore). Between 1790 and 1792.jpg|அஞ்செட்டி துர்கம் மலைக் கோட்டை 1790-1792 காலகட்டத்தில்
படிமம்:View from Anchittidrug (Mysore). 1791.jpg|அஞ்செட்டி துர்கம் மலையிலிருந்து கிழக்கு நோக்கி பிற மலைகளின் தோற்றம் வரைபடமாக


## மேற்கோள்

## வெளி இணைப்புகள்
*Government's Krishnagiri District website 
*http://www.youscribe.com/catalogue/presse-et-revues/savoirs/etudes-sur-les-fortifications-de-l-inde-ii-les-monts-fortifies-du-958705

பகுப்பு:கிருஷ்ணகிரி மாவட்டத்திலுள்ள கோட்டைகள்
பகுப்பு:கிருஷ்ணகிரி மாவட்டத்திலுள்ள கிராமங்கள்
அசாம் மாவட்டப் பட்டியல்

இந்தியாவின் வடகிழக்கு மாநிலமான அசாம், 35 மாவட்டங்களை கொண்டுள்ளது.

அசாம் மாநிலத்தில் 2004-ஆம் ஆண்டில்  இறுதியில் 24 மாவட்டங்கள் இருந்தது. 2005-ஆம் ஆண்டில் புதிதாக பாக்சா மாவட்டம், உதல்குரி மாவட்டம் மற்றும் சிராங் மாவட்டம் என 3 மாவட்டங்கள் புதிதாக நிறுவப்பட்டது. 2016-இல் கிழக்கு கர்பி அங்லோங் மாவட்டம், மேற்கு கர்பி அங்லோங் மாவட்டம்,  சராய்தியோ மாவட்டம், தெற்கு சல்மாரா மாவட்டம், ஹொஜாய் மாவட்டம் மற்றும் பிஸ்வநாத் மாவட்டம் என 6 புதிய மாவட்டங்கள் நிறுவப்பட்டது.  எனவே 2020-ஆம் ஆண்டில் அசாமில் 35 மாவட்டங்கள் உள்ளது. 

31 டிசம்பர் 2022 நிலவரப்படி அசாம் 35 மாவட்டங்களைக் கொண்டுள்ளது 

## மாவட்டங்கள்
35 மாவட்டங்களின் பரப்பளவு மற்றும் மக்கள் தொகை கீழே கொடுக்கப்பட்டுள்ளது:

### கோட்டங்களின் விவரம்

## இதனையும் காண்க
* போடோலாந்து

## மேற்கோள்கள்


*
சின்னையன் பேட்டைக் குளம்

**சின்னையன் பேட்டைக் குளம்** என்பது தமிழ்நாட்டின் திருவண்ணாமலை மாவட்டத்தில் திருவண்ணாமலையில் இருந்து 30 கிலோ மீட்டர் தொலைவில்  தானிப்பாடி என்ற ஊருக்கு அருகில் அரூர் செல்லும் மாநில நெடுஞ்சாலையை ஒட்டியுள்ள  சின்னையன் பேட்டை என்னும் சிற்றூரில் உள்ள குளம் ஆகும். இக்குளம் பாலியல் சிற்பங்களுக்குப் புகழ் பெற்றது. இக்குளத்தில் விதவிதமான பாலியல் உறவுகளை விளக்கும் சிற்பங்கள் நிறைந்துள்ளன. இக்குளம் தமிழக தொல்லியல் துறையின் கட்டுப்பாட்டில் உள்ளது.

120 சதுர அடி பரப்பளவு கொண்ட இக்குளம் 16 ஆம் நூற்றாண்டில் கட்டப்பட்டது. இப்பகுதியை ஆண்ட சின்னைய நாயக்கன் அல்லது சின்னம நாயக்கன் என்பவன் தனது மகளின் பயன்பாட்டுக்காக இக்குளத்தைக் கட்டியதாகக் கருதப்படுகிறது.

## குளத்தைப்பற்றிய செவிவழிக் கதை
இக்குளம் பாலுணர்வுச் சிற்பங்களுடன் கூடியதாகக் கட்டப்பட்டதற்கான காரணம் குறித்து சரியாகத் தெரியவில்லை. ஆனால், இதுகுறித்துப் பல்வேறு செவிவழிக் கதைகள் உள்ளன. அப்பகுதியை ஆண்ட குறுநில மன்னன் ஒருவன் தன் மகளுக்குச் சிறுவயதிலேயே திருமணம் செய்வித்து கணவன் வீட்டுக்கு அனுப்பினான்.  திருமணம் செய்து சென்ற மகள் கணவனைத் துறந்து பிறந்த வீடு வந்தாள்.  அவளுக்குத் தாம்பத்திய வாழ்க்கைப் பற்றி தெரியாததே காரணம் என்பதை அறிந்து, மனம் நொந்து தன் மகளுக்குக் கலவி பற்றி அறிந்து கொள்ளும் விதமாக அப்பெண் குளிக்க ஒரு குளத்தை வெட்டுவித்து அக்குளத்தின் படிகளில் விதவிதமான உடலுறவு சிற்பங்களை செதுக்கிக் கட்டினான். குளிக்க குளத்துக்குச் சென்ற மகள் அனைத்தையும் அறிந்து கணவனுடன் வாழச் சென்றாளாம்.

## மேற்கோள்

பகுப்பு:திருவண்ணாமலை மாவட்டம்
பகுப்பு:பாலியலும் சமூகமும்
பகுப்பு:சிற்பக்கலை
பகுப்பு:குளங்கள்
கேப்ரியெலா மிஸ்திரெல்

**கேப்ரியெலா மிஸ்திரெல்** (*Gabriela Mistral*, ; 7 ஏப்ரல் 1889 – 10 சனவரி 1957) என்பது சிலி நாட்டு கவிஞரும் கல்வியாளரும் பெண்ணியலாளருமான **லூசிலா கோடொய் அல்கயாகா**வின் (*Lucila Godoy Alcayaga*) புனைபெயராகும்.  இலக்கியத்திற்கான நோபல் பரிசு பெற்ற முதல்  இலத்தீன் அமெரிக்கரும் முதல் இலத்தீன் அமெரிக்க பெண்மணியும் ஆவார்; 1945ஆம் ஆண்டில்  "தமது கவிதை வரிகள் மூலமாக இலத்தீன அமெரிக்க உலகத்தின் எதிர்பார்ப்புகளின் சின்னமாக விளங்கும் " இவருக்கு இப்பரிசு வழங்கப்பட்டது. இவரது பாடல்களின் மையக்கருத்தாக இயற்கை, ஏமாற்றம், காதல், அன்னையின் அன்பு, சோகமும் மீட்பும், பயணம், தாயக முதுகுடிகள் மற்றும் ஐரோப்பிய பண்பாட்டுக் கூறுகளாலான , இலத்தீன் அமெரிக்க அடையாளம் ஆகியவற்றை கொண்டிருந்தது. இவரது உருவப்படம் சிலி நாட்டின் 5,000 பெசொ வங்கித்தாளில் அச்சிடப்பட்டுள்ளது.

## வெளியிணைப்புகள்

*  Gabriela Mistral's heritage 
* Gabriela Mistral on the ஐ.எம்.டி.பி இணையத்தளம்
* Life and Poetry of Gabriela Mistral
* Nobel biography
* Gabriela Mistral Foundation
*  Gabriela Mistral – University of Chile
*  About her Basque origin

பகுப்பு:1889 பிறப்புகள்
பகுப்பு:1957 இறப்புகள்
பகுப்பு:பெண்ணிய எழுத்தாளர்கள்
பகுப்பு:நோபல் இலக்கியப் பரிசு பெற்றவர்கள்
பகுப்பு:நோபல் பரிசு பெற்ற பெண்கள்
பகுப்பு:2015 பெண்கள் வரலாற்று மாதத்தில் உருவாக்கிய அல்லது மேம்படுத்திய கட்டுரைகள்
அரவேணு

**அரவேணு** (Aravenu), என்பது தமிழ்நாட்டில், நீலகிரி மாவட்டத்தில், கோத்தகிரி வருவாய் வட்டத்தில், கோத்தகிரி ஊராட்சி ஒன்றியத்தின் ஜக்கனாரை ஊராட்சியில் அமைந்துள்ளது.

உயர்ரக தேயிலை வளரும் தோட்டங்கள் கொண்ட செழிப்பான கிராமம் ஆகும். கோத்தகிரி-மேட்டுப்பாளையம் மாநில நெடுஞ்சாலையில், கோத்தகிரியிலிருந்து மூன்று கிலோ மீட்டர் தொலைவில் உள்ள இக்கிராமத்தைச் சுற்றியுள்ள காடுகளில், மான்கள், சிறுத்தை, கரடி ஆகிய விலங்குகள் அதிகம் காணப்படுகின்றன.

## பார்க்க வேண்டிய இடங்கள்
* கேத்தரின் அருவி
* இரங்கசாமி சிகரம் & தூண்
* கொடநாடு

## மேற்கோள்கள்


பகுப்பு:நீலகிரி மாவட்டத்திலுள்ள ஊர்களும் நகரங்களும்
அதிவீரன்பட்டி

**அதிவீரன்பட்டி** (ஆங்கிலம்:Athiveeranpatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் சுக்கிரவாரப்பட்டி ஊராட்சியின் கீழ் வரும் கிராமம்.

## புவியியல்
இவ்வூரின் அமைவிடம் 09°30′28.3″N 77°48′33.7″E ஆகும்.கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் இருக்கின்றது.

## மக்கள் வகைப்பாடு
இந்திய 2001  கணக்கெடுப்பின்படி சுக்கிரவாரப்பட்டி ஊராட்சியின் மக்கள் தொகை 2,081. இவர்களில் 50.36% ஆண்கள், 49.64% பெண்கள் ஆவார்கள்.

## போக்குவரத்து
திருத்தங்கல், சிவகாசி போன்ற நகரபகுதிகளை இணைக்கும் பேருந்துகள் மற்றும் சிற்றுந்துகள் சுக்கிரவாரப்பட்டி வழியாக இயக்கப்படுகின்றன.

## மேற்கோள்கள்

http://www.tn.gov.in/government/keycontact/197
http://www.tn.gov.in/government/keycontact/18358
http://tnmaps.tn.nic.in/blks_info.php?dcode=26&blk_name=%27Sivakasi%27&dcodenew=24&drdblknew=9
http://www.virudhunagar.nic.in/census/sivakasi.pdf

வெளி இணைப்புகள் விக்கிமேப்பியாவில் சுக்கிரவாரப்பட்டி அமைவிடம்

http://wikimapia.org/#lang=en&lat=9.507850&lon=77.809356&z=16&m=b&show=/19804281/Sukkiravarapatti-சுக்கிரவாரப்பட்டி&search=ATHIVEERANPATTI

பகுப்பு:விருதுநகர் மாவட்டத்திலுள்ள கிராமங்கள்
கோரிப்பாளையம் தர்கா

**கோரிப்பாளையம் தர்கா**, கோரிப்பாளையத்தில் அமைந்துள்ள (மதுரை நகரின் ஒரு பகுதி) ஒரு இசுலாமிய அடக்கத்தலமாகும். இங்கு யேமனைச் சேர்ந்த  அசரத் காஜா சையது அலாவுத்தீன் பாதுசா ராசி மற்றும் மதுரை சுல்தானகத்தின் அசரத் காஜா சையது சுல்தான் சமசுத்தீன் ஆகிய இருவரின் கல்லறைகளும் அமைந்துள்ளன.  இது மட்டுமன்றி இந்தியாவிற்கு இசுலாத்தை பரப்ப வந்த அசரத் காஜா சையது சுல்தான் அபிபுத்தீன் ராசியின் (கைபி சுல்தான் என அறியப்படுபவர்) மறை கல்லறையும் இங்கு உள்ளது. இக்கல்லறை  விட்டமும்,  உயரத்துடன் அழகர் மலையில் இருந்து எடுக்கப்பட்ட ஒற்றைக் கல்லில் அமைக்கப்பட்டுள்ளது. இது திருமலை நாயக்கரால் கட்டப்பட்டதாக ஒரு சாரார் கூறுகின்றனர்.

## வரலாறு

கோரிப்பாளையம் என்ற பெயர் பாரசீக வார்த்தையான *கோர்* என்பதிலிருந்து வந்தது. இதற்கு *கல்லறை* என்பது பொருள். எனவே தான் இப்பகுதி கோரிப்பாளையம் என அழைக்கப்படுகிறது. வைகையின் வடகரையில் அமைந்துள்ள இக்கல்லறைகள் வைகை ஆற்றின் பாலத்தின் மீது செல்லும் போதே தென்படும் வண்ணம் உயரமானவை. காசிமார் பெரிய பள்ளிவாசல் வளாகத்தில் அமைந்துள்ள மதுரை மக்பராவின்  வெளிப்புறச் சுவரில் காணப்படும் பண்டைய தமிழ் கல்வெட்டு இத்தர்காவின் பழமைக்குச் சான்றாக உள்ளது.

## கந்தூரி விழா
இத்தர்காவின் கந்தூரி (உரூசு) விழா ஒவ்வொரு ஹிஜிரி ஆண்டு ரபியுல் அவ்வல் பதினைந்தாம் இரவில் கொண்டாடப்படுகிறது.

## இவற்றையும் பார்க்க
* ஏர்வாடி
* திருப்பரங்குன்றம் தர்கா
* காசிமார் பெரிய பள்ளிவாசல்
* மதுரை மக்பரா

## உசாத்துணைகள்

பகுப்பு:தமிழ்நாட்டு தர்காக்கள்
பகுப்பு:மதுரை மாவட்டத்திலுள்ள பள்ளிவாசல்கள்
செரோம் கே. செரோம்

**செரோம் கே. செரோம்** (Jerome Klapka Jerome, 2 மே 1859 – 14 சூன் 1927) ஒரு ஆங்கில நகைச்சுவை எழுத்தாளர் ஆவார். தொடக்க காலத்தில் இவர் எழுதிய கட்டுரைகள் நிராகரிக்கப்பட்டபோதும் பின்னர் நகைச்சுவை எழுத்தாளராகப் பிரபலமானார்.

## நூல்கள்
இவரது *திரீ மேன் இன் போட்* முக்கியமான நகைச்சுவைப் புதினமாகும். *ஐடியல் தாட்ஸ் ஆஃப் அன் ஐடியல் பெல்லோ (Idle Thoughts of an Idle Fellow)*, *செகண்ட் தாட்ஸ் ஆஃப் அன் ஐடியல் பெல்லோ (Second Thoughts of an Idle Fellow)* மற்றும் *திரீ மேன் ஆன் பும்மெல் (Three Men on the Bummel)* ஆகியவை குறிப்பிடத்தக்கப் படைப்பாகும். இவரெழுதிய சுயசரிதை நூல் *மை லைப் அண்ட் டைம்ஸ் (My Life and Times)* ஆகும்.

## இளமையும் கல்வியும்
இவர் இங்கிலாந்தின் *கால்ட்மோர்* (Caldmore) நகரில் பெற்றோருக்கு நான்காவது குழந்தையாகப் பிறந்தார். தனது கல்வியை மேரில்போன் கிராமர் பள்ளியில் முடித்தார். அரசியலில் ஈடுபடும் ஆர்வம் இருந்தாலும் தந்தையின் மறைவிற்குப் பின்னர் படிப்பை பாதியில் நிறுத்திவிட்டு இலண்டன் வடமேற்கு தொடர்வண்டிப் பிரிவில் பணியில் சேர்ந்தார். அதன் பின்னர் நடிப்புத் துறையிலும் சில காலம் ஈடுபட்டார்.

## அங்கீகாரம்
* பிரெஞ்சு வரைகலை புதினத் தொடருக்கு இவரது பெயர் சூட்டப்பட்டது.
* 1984இல் இவர் ஊரில் அருங்காட்சியம் திறக்கப்பட்டது. (closed 2008)
* இவரது *திரீ மேன் இன் போட்* புதினத்தில் இடம்பெற்ற காட்சி சிற்பமாகச் செதுக்கப்பட்டது.

## மேற்கோள்கள்

பகுப்பு:ஆங்கில எழுத்தாளர்கள்
பகுப்பு:1859 பிறப்புகள்
பகுப்பு:1927 இறப்புகள்
மங்கிய இலைக் குரங்கு

**மங்கிய இலைக் குரங்கு** (**கண்ணாடி இலைக் குரங்கு**; *Dusky leaf monkey* or *spectacled leaf monkey*) இந்த வகையான குரங்குகள் பாலூட்டிகள் இனத்தைச்சேர்ந்ததாகும். இவை ஒரு மூதாதயர் வகையைச்சேர்ந்தது. இவை மலேசியா, பர்மா, தாய்லாந்து, மற்றும் இந்தியாவில் மேற்கு வங்கம், திரிபுரா காடுகளில் காணப்படுகின்றன. இவை அதிகமாக வேட்டையாடப்பட்டு அழியும் நிலையில் உள்ளது.
இவற்றில் பல இனக்குழுக்கள் கொண்டுள்ளன. அவை :
**Trachypithecus obscurus obscurus*
**Trachypithecus obscurus flavicauda*
**Trachypithecus obscurus halonifer*
**Trachypithecus obscurus carbo*
**Trachypithecus obscurus styx*
**Trachypithecus obscurus seimundi*
**Trachypithecus obscurus sactorum*

## மங்கிய இலைக் குரங்கு

படிமம்:Dusky leaf monkey, Trachypithecus obscurus - Kaeng Krachan National Park.webm|Dusky leaf monkey – Kaeng Krachan National Park
படிமம்:Dusky-leaf-monkey-call-kaeng-krachan.ogg|Lost dusky leaf monkey calling – Kaeng Krachan National Park.
படிமம்:Dusky leaf monkey, Trachypithecus obscurus - Kaeng Krachan National Park (2).jpg|Dusky leaf monkey – Kaeng Krachan National Park
படிமம்:Spectacled langur.jpg|Adult male spectacled langur
படிமம்:Trachypithecus obscurus - Kaeng Krachan.jpg


## மேற்கோள்கள்

பகுப்பு:குரங்குகள்
நித்தியஜோதி (எழுத்தாளர்)

**நித்தியஜோதி** (பிறப்பு: ஏப்ரல் 24, 19---, பூனாகலை,  பண்டாரவளை, இலங்கை) ஒரு சிறந்த ஆளுமை மிக்க  மலைகயகத் தமிழ் எழுத்தாளர் ஆவார். இவருடைய படைப்பிலக்கியக் களம் சிறுகதைகள், புதினங்கள், கட்டுரைகள், கவிதைகள் என பரந்து இருக்கின்றது.

## வெளிவந்த நூல்கள்
* மகுட வைரங்கள் (கவிதைத் தொகுப்பு, இணைய தமிழ் இலக்கிய மன்ற வெளியீடு)

## வெளி இணைப்புகள்
* மகுட வைரங்கள் கவிதைத் தொகுப்பு மீதான இரசனைக் குறிப்பு!  

பகுப்பு:ஈழத்து எழுத்தாளர்கள்
திலீபனுடன் 12 நாட்கள் (நூல்)

**திலீபனுடன் 12 நாட்கள்** என்னும் நூல் மு. வே. யோ. வாஞ்சிநாதன் என்பவரால் எழுதப்பட்ட தமிழ் நூலாகும். இந்நூல் முதல் பதிப்பாக 26. செப்டம்பர். 1988 அன்று வை. கோபால்சாமி தலைமையில் சென்னையில் வெளியிடப்பட்டது. இரண்டாம் பதிப்பாக 1992இல் வெளிவந்தது. அண்மையில் 2011இல் விழுப்புரம் தமிழிளைஞர் கூட்டமைப்பின் சார்பில் வெளியீடாக வெளியிடப்பட்டது. 

## நூல் பொருள்
தமிழீழ விடுதலைப் புலிகளின் யாழ் மாவட்ட அரசியற் பிரிவுப் பொறுப்பாளர் திலீபன்  15. செப்டம்பர். 1987 அன்று, நல்லூர்க் கந்தசாமி கோயிலின் முன்பாக இந்திய அரசிடம் ஐந்து கோரிக்கைகளை முன்வைத்துச் சாகும்வரை உண்ணாவிரதப்போராட்டத்தைத் துவக்கினார். அவர் மேற்கொண்ட இந்த உண்ணாவிரத போராட்டத்தில், 12 நாட்கள் சொட்டு நீர் கூட அருந்தாமல் மனக்கட்டுப்பாட்டுடன் இருந்து, 26. செப்டம்பர். 1987 அன்று ஈகச்சாவு அடைந்தார். அந்த உண்ணாவிரதப் போராட்டத்தின்போது அவரின் அருகில் இருந்து, நேரில் கண்ட உண்மை அனுபவங்களை கட்டுரைகளாக ஆசிரியர்  எழுதியுள்ளார் நூலாசிரியர்..

## நூல் அமைப்பு
இந்நூல் நாள் குறிப்பை ஒத்ததாக உள்ளது. உண்ணாவிரத்தின் முதல் நாள், இரண்டாம் நாள், என்று 12 நாட்களில் அவர் கண்டதையும் கேட்டதையும் நாள்வாரியாக எழுதியுள்ளார்.

## குறிப்புகள்

## வெளி இணைப்புகள்
* நூல் வாசிக்க இங்கே சுட்டவும் **[https://freetamilebooks.com/ebooks/12_days_with_dhilipan/]**
பகுப்பு:1988 தமிழ் நூல்கள்
பகுப்பு:தமிழீழம் தொடர்பான தமிழ் நூல்கள்
ஆண்டியூர்

**ஆண்டியூர்** (ANDIYUR) என்பது தமிழ்நாட்டின் கிருஷ்ணகிரி மாவட்டம் ஊத்தங்கரை வட்டத்தில்,  எக்கூர் கிராம ஊராட்சியில்  உள்ள ஊராகும். 
## அமைவிடம்
திருப்பத்தூர்-திருவண்ணாமலைச் சாலையில் அமைந்துள்ள இந்த ஊரானது, ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 231 கிலோமீட்டர் தொலைவிலும் உள்ளது.  இச்சிற்றூர் நான்கு பகுதிகளை உள்ளடக்கியதாக உள்ளது. அவை உடையார் தெரு, கோனார் குட்டை, எம்.ஜி.ஆர் நகர் ஆகியவையாகும். இங்குள்ள பேருந்து நிறுத்தத்தில் சுற்றுப்புறமுள்ள அனைத்து ஊர்களுக்கும் பேருந்துவசதி உள்ளது. இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. 

## வரலாறு
கி.பி.1300களில் இப்பகுதி காடுகள் அடர்ந்த பகுதியாக சித்தர்கள் வாழும் பகுதியாக இருந்தது. இதனால் சித்த மடம் என்றபெயரில் அழைக்கப்பட்டுவந்தது.பிறகு அதுவே ஆண்டிமடம் என்றானது. அதுவும் பிற்காலத்தில் ஆண்டியூர் என்று பெயர் மாறியது.

## மக்கள் வகைப்பாடு
கிட்டதட்ட 353 குடியிருப்புகளை கொண்ட இக்கிராமத்தில் 2001 ஆண்டைய மக்கள் கணக்கெடுப்பின்படி ஆண்டியூரின் மக்கள் தொகை 1979 ஆகும். இதில் ஆண்கள் 1007பேர் பெண்கள் 972பேர் ஆவர். 2001 ஆண்டைய மக்கள் கணக்கெடுப்பின் போது இவ்வூர் தர்மபுரி மாவட்டத்தில் இருந்தது. கிருஷ்ணகிரி மாவட்டம் 2004வரை உருவாக்கப்படவில்லை.
2011 ஆண்டு மக்கள் கணக்கெடுப்பின்படி இக்கிராமத்தில்  353  வீடுகள் உள்ளன. கிராமத்தின் மொத்த மக்கள் தொகையானது 1411 ஆகும். இதில் ஆண்கள் எண்ணிக்கை  705, பெண்களின் எண்ணிக்கை 706 என உள்ளது. மக்களின் கல்வியறிவு விகிதமானது  63.6%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## குறிப்புகள்

பகுப்பு: கிருஷ்ணகிரி மாவட்டத்திலுள்ள கிராமங்கள்‎
அச்சமங்கலம்

**அச்சமங்கலம்** (ACHCHAMANGALAM) என்பது தமிழ்நாட்டின், கிருஷ்ணகிரி மாவட்டம், பர்கூர் வட்டத்துக்கு சேர்ந்த சிற்றூர் ஆகும். இந்த ஊர் அச்சமங்கலம் ஊராட்சிக்கு உட்பட்டது.

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 1670 குடும்பங்கள் உள்ளன. மக்கள் தொகை 7201, இதில் 3673 பேர் ஆண்கள், 3673 பேர் பெண்கள் ஆவர். எழுத்தறிவு விகிதம் 67.93% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.

## குறிப்பு

பகுப்பு:கிருஷ்ணகிரி மாவட்டத்திலுள்ள கிராமங்கள்
அட்டக்குறிக்கி

**அட்டக்குறிக்கி** என்பது, தமிழ்நாட்டின் கிருஷ்ணகிரி மாவட்டம், ஒசூர் வட்டத்தில் உள்ள ஊராகும். 

## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 581 வீடுகள் உள்ளன. மக்கள் தொகை 2504, இதில் 1288 பேர் ஆண்கள், 1216 பேர் பெண்கள் ஆவர். எழுத்தறிவு விகிதம் 60.71% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
இவ்வூருக்கு அருகில் மதுகான் கிரைனட்ஸ் லிமிடெட் http://www.madhucongranites.com/ என்னும் தொழிற்சாலை 25 ஏக்கர் பரப்பளவில் அமைந்துள்ளது.
## ஊரில் உள்ள கோயில்கள்
* அட்டக்குறிக்கி வெற்றிவேல்முருகன் கோயில்
## குறிப்பு

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
அச்செட்டிப்பள்ளி

**அச்செட்டிப்பள்ளி** என்னும் ஊர் இந்தியாவின் தமிழ்நாட்டில் கிருஷ்ணகிரி மாவட்டத்தில் உள்ள ஒசூர் வட்டத்தைச் சேர்ந்த சிற்றூர் ஆகும்.
## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 697 வீடுகள் உள்ளன. மக்கள் தொகை 3066, இதில் 1562 பேர் ஆண்கள், 1504 பேர் பெண்கள் ஆவர். எழுத்தறிவு விகிதம் 68.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
## ஊரில் உள்ள கோயில்கள்
* எர்ராண்டப்பள்ளி கோபாலசாமி கோயில்
* திருமலைத்தேவர் கோயில்
* கோபாலசாமி கோயில்
* உத்தமகரகம் கோயில்
* பசுவேஸ்வரர் கோயில்

## குறிப்புகள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:ஒசூர் ஊராட்சி ஒன்றியம்
ஒடுக்கப்பட்ட சமுதாயம் வரலாறு படைத்தது (நூல்)

**ஒடுக்கப்பட்ட சமுதாயம் வரலாறு படைத்தது** என்பது மருத்துவர் ஐவி பீட்டர் என்பவரால் எழுதப்பட்ட புத்தகம் ஆகும். இது 2014 ஆம் ஆண்டு பிரசுரிக்கப்பட்டதாகும். 

## பகுப்புகள்
இப்புத்தகம் 11 முதன்மை தலைப்புகளைக் கொண்டும், ஒவ்வொரு முதன்மைத் தலைப்புக்கும் பல துணைத்தலைப்புகளைக் கொண்டும் எழுதப்பட்டுள்ளது.

## உள்ளடக்கச் சுருக்கம்
19 ஆம் நூற்றாண்டுக்கு முன்னர் இந்தியாவின் கேரளா மாநிலத்தில் வாழ்ந்த, தாழ்த்தப்பட்டவர்கள் என்று கருதப்பட்ட ஈழவர்களின் வாழ்க்கை முறையை, போராட்ட வரலாற்றை இந்நூல் கூறுகிறது.  
திருவிதாங்கூர் சமஸ்தானத்தில் நடைமுறையில் இருந்த சாதிப்பாகுபாடுகள், அதனால் மக்கள் பட்ட துன்பங்கள், உயர் குடியினர் என்று சொல்லிக்கொண்ட நாயர்கள் ஒடுக்கப்பட்டவர்கள் என்று பிரிக்கப்பட்டு அடிமைப்படுத்தப்பட்ட மக்களை வாட்டி வதைத்த கொடுமைகளையும், பலகாலம் கழித்து நாயர்களைவிட உயர்ந்த சாதிகள் என்று சொல்லிக்கொண்ட பிராமணர்கள், நாயர்கள் மட்டுமே வகித்துவந்த பேஷ்கார், திவான் போன்ற பதவிகளை அபகரித்துக்கொண்ட போது ஈழவர்களின் துணையோடுதான் பிராமணர்களையே எதிர்த்து போராடியது, மற்றும் டாக்டர் பல்பு (Padmanabhan Palpu) என்ற ஈழவரின் வழிகாட்டலினால் வேலைவாய்ப்பில் ஈழவர்களுக்கு இழைக்கப்பட்ட கொடுமை பற்றி 1895 ஆம் ஆண்டு மே மாதம் 13 ஆம் நாள் திவான் சுப்பையருக்கு மனுக்கொடுத்தது, அதன் பின் ஈழர்களின் இன குரு நாராயணகுரு பல இடங்களில் தன் மக்களுக்காக தனிக்கோவில் கட்டியது என பல அரிய தகவல்களைக்கொண்டு எழுதப்பட்டுள்ளது.

நூலின் முடிவு வரை ஈழவர், சாணார் என்று அறியப்பட்ட நாடார் போன்றோர் தாழ்த்தப்பட்டோர் வகையிலிருந்து நிலையிலிருந்து எப்போது பிற்படுத்தப்பட்டோர் வகைக்கு  மாறினார்கள் என்ற தகவல் கொடுக்கப்படவில்லை.

## மேற்கோள்கள்

பகுப்பு:சாதிகள்
பகுப்பு:சாதியம்
பகுப்பு:சாதியத்துக்கு எதிரான போராட்டங்கள்
பகுப்பு:2014 தமிழ் நூல்கள்
மேகேதாட்டு

thumb
thumb
**மேகேதாட்டு** (*Mekedatu*) கருநாடக மாநிலம் ராமநகரம் மாவட்டம், கனகபுரா  வட்டத்தில்  அமைந்துள்ள காவிரி ஆற்றின்   ஒரு குறுகலான  பகுதியை குறிப்பதாகும். இதை **ஆடு தாண்டு காவிரி** என்றும் அழைப்பர்.

காவிரி ஆறும் ஆர்க்காவதி ஆறும்  சங்கமம் என்னுமிடத்தில்   இணைகின்றன. இதன் அருகே  காவிரியானது ஆழமான குறுகிய பாறைகளின் வழியாக பாய்ந்து தமிழகத்தை அடைகிறது. ஆடு கூட இங்கு காவிரியை தாண்டிவிடலாம் என்பதால் இவ்விடத்திற்கு  கன்னடம்  மொழியில் மேகேதாட்டு (Mekedatu) என்று பெயர் வழங்கலாயிற்று. மேகே - ஆடு , தாட்டு - தாண்டுதல்  என பொருள்படும்.

## அணை
மேகேதாட்டுவில் அணை கட்டுவதற்கு கர்நாடக அரசு திட்டமிட்டுள்ளது. இவ்விடத்தில் கர்நாடக அரசு, புனல் மின் நிலையம் அமைக்க, மேகேதாட்டு தடுப்பணைத் திட்டம் செயல்படுத்தி வருவதால், தமிழக விவசாயிகளின் நலன் பாதிக்கும் என்பதால், தமிழ்நாடு அரசும் விவசாயிகளும் மேக தாது தடுப்பணைத் திட்டத்தை கடுமையாக எதிர்க்கின்றனர்.

## மேற்கோள்கள்

பகுப்பு:இராமநகர மாவட்டப் புவியியல்
பகுப்பு:காவிரி ஆறு
பகுப்பு:கர்நாடக அருவிகள்
முகம்மது புகாரி

**முகம்மது புகாரி** (*Muhammadu Buhari*, பிறப்பு: 17 டிசம்பர் 1942) நைஜீரியாவில் புதிதாகத் தேர்ந்தெடுக்கப்பட்டுள்ள குடியரசுத் தலைவரும், முன்னாள் படையணித் தலைவரும் ஆவார். இவர் 1983 இல் இடம்பெற்ற இராணுவப் புரட்சியை அடுத்து அரசுத்தலைவராக 1985 வரை பதவியில் இருந்துள்ளார்.

முகம்மது புகாரி 2003, 2007, 2011 அரசுத்தலைவர் தேர்தல்களில் போட்டியிட்டுத் தோல்வியடைந்தார். 2014 டிசம்பரில் இவர் 2015 மார்ச் தேர்தலில் அனைத்து முற்போக்குகள் காங்கிரசு கட்சியின் சார்பாகப் போட்டியிடுவதற்கு தேர்ந்தெடுக்கப்பட்டார். இவர் நடப்பு அரசுத்தலைவர் குட்லக் ஜொனத்தனை 2.5 மில்லியன் வாக்குகள் வித்தியாசத்தில் தோற்கடித்தார்.

## மேற்கோள்கள்

## வெளி இணைப்புகள்
* 
* 2011 Presidential Election Campaign website
* Muhammadu Buhari - In a HARDtalk interview on 21 January 2004

பகுப்பு:1942 பிறப்புகள்
பகுப்பு:வாழும் மக்கள்
பகுப்பு:நைஜீரியாவின் அரசியல்வாதிகள்
முடத்தாமக்கண்ணியார்

**முடத்தாமக் கண்ணியார்** பத்துப்பாட்டு நூல்களுள் ஒன்றான பொருநராற்றுப்படையை இயற்றிய புலவரின் பெயராகும். இவர் ஆண்பால் புலவர் ஆவார். கண்ணி என்பது பூமாலை வகைகளில் ஒன்று. 'முடத்தாமம்' செண்டால் இணைக்கப்படாத மாலை. கழுத்தில் அணியும்போது இருபுறமும் தொங்கும். இதனை அணிந்தவர் முடத்தாமக் கண்ணியார். ஆயினும் முடம்பட்ட தாமக்கண்ணி என விளங்கிக்கொண்டு முடத்தாமக் கண்ணி என்னும் பெயர் உறுப்பால் வந்ததென்றும், இவர் பெண்பால் புலவர் என்றும் கூறுவர். பொருநராற்றுப்படை என்பது சங்ககாலத்துத் தமிழ் நூல் தொகுப்பான பத்துப்பாட்டில் அடங்கிய ஒரு நூல் ஆகும். சோழன் கரிகாற் பெருவளத்தானை இவர் இந்தப் பாடலில் போற்றிப் பாடியுள்ளார். இந்த நூல் 248 அடிகளைக் கொண்டது. இதன் இறுதியில் பிற்காலத்தவர் எழுதிய இரண்டு வெண்பாக்கள் சேர்க்கப்பட்டுள்ளன. அவை இந்த நூலின் தொகுப்புச் செய்திபோல் உள்ளன.

பகுப்பு:சங்கப் புலவர்கள்
பகுப்பு:சங்கத் தமிழ்ப் பெண் புலவர்கள்
சப்த மங்கை தலங்கள்

**சப்தமங்கைத் தலங்கள்** திருச்சக்கராப்பள்ளி, அரியமங்கை, சூலமங்கை, நந்திமங்கை, பசுமங்கை, தாழமங்கை, புள்ளமங்கை ஆகியனவாகும். இக்கோயில்கள் தஞ்சாவூர் மாவட்டம் அய்யம்பேட்டை அருகில் உள்ளன.

திருவையாறு சப்தஸ்தானம் புகழ்பெற்றது எனினும் குடந்தை, கரந்தை, தஞ்சாவூர், திருச்சக்கராப்பள்ளி சப்தஸ்தானங்களும் தனிச்சிறப்புடையவை. திருச்சக்கராப்பள்ளி சப்தஸ்தானத் தலங்கள் சப்தமங்கையரோடு தொடர்புடையன என்பதால் சப்தஸ்தான விழா எனப்படும் ஏழூர்த் திருவிழா இப்பகுதியில் கூடுதல் சிறப்புடன் கொண்டாடப்படுகிறது. இந்த ஏழுர்த்தலங்களும் சோழர் காலத்தைச் சேர்ந்தவை என்பதும் அதற்கான கல்வெட்டுச் சான்றுகளுடன் உள்ளன என்பதும் சிறப்பான செய்தி. முதலும் முடிவும் ஞானசம்பந்தர் பதிகம் பெற்றவை. அனைத்துமே காவிரியின் தென்கரைத் தலங்கள். ஏழூர்த் திருவிழா இங்கே இரு நாள்கள் முழுமையாக நடைபெறுகின்றன. பங்குனித் திருவிழாவின்போது அனவித்ய நாதசர்மாவுடன் ஏழூர் வலம் வந்தால் சப்தமங்கையின் அருள் பெற்று சகல தோஷங்களும் நிவர்த்தியாகும் என்பது நம்பிக்கை.

## சப்தமங்கைத் தலங்களின் இறைவன், இறைவி
* திருச்சக்கராப்பள்ளி - சக்கரவாகேசுவரர், தேவநாயகி
* அரியமங்கை - ஹரிமுக்தீஸ்வரர், ஞானாம்பிகை
* சூலமங்கை - கிருத்திவாகேஸ்வரர், அலங்காரவல்லி
* நந்திமங்கை - ஜம்புகேஸ்வரர், அகிலாண்டேஸ்வரி
* பசுமங்கை - பசுபதீஸ்வரர், பால்வளைநாயகி
* தாழமங்கை - சந்திரமௌலீஸ்வரர், ராஜராஜேஸ்வரி
* புள்ளமங்கை - ஆலந்துறைநாதர், சௌந்தரநாயகி

## போற்றிய மங்கைகள்
* திருச்சக்கராப்பள்ளி - பிரம்மனது சக்தி வடிவமான பிராமி, பிரம்மனது சாபம் நீங்க வழிபட்ட தலம்.
* அரியமங்கை - மகேஸ்வரனுடைய (சிவன்) சக்தியான மகேஸ்வரி பூஜித்த தலம் ஹரிமங்கை எனப்படும் அரியமங்கை.
* சூலமங்கை - முருகனுடைய சக்தியான கௌமாரி பூஜித்த தலம் சூலமங்கலம் எனப்படும் சூலமங்கை.
* நந்திமங்கை - மகாவிஷ்ணுவுடைய சக்தியான வைஷ்ணவி தலம் நல்லிச்சேரி எனப்படும் நந்திமங்கை.
* பசுமங்கை - வராகி அம்மன் பூசித்த தலம் பசுபதிகோயில் எனப்படும் பசுமங்கை.
* தாழமங்கை - இந்திரனின் சக்தியான இந்திராணி வழிபட்ட தலம் தாழமங்கலம் எனப்படும் தாழமங்கை.
* புள்ளமங்கை - சாமுண்டி வழிபட்ட தலம் புள்ளமங்கலம் எனப்படும் எனப்படும் புள்ளமங்கை.

## மேற்கோள்கள்

பகுப்பு:தஞ்சாவூர் மாவட்டத்திலுள்ள இந்துக் கோயில்கள்
பகுப்பு:சப்த கன்னியர்
வரட்டுப்பள்ளம் அணை

**வரட்டுப்பள்ளம் அணை** கிழக்குதொடர்ச்சி மலையின் அடிவாரத்தில் ஈரோடு மாவட்டத்தில் உள்ள அந்தியூரில் சுமார் 3000 ஏக்கர் பரப்பளவில் உள்ளது. 32 அடி கொள்ளளவு கொண்ட இந்த அணையில் உள்ள நீர் பாசனம் மற்றும் மீன் வளர்ப்பிற்கும், வன விலங்குகளின் தாகத்தை தீர்ப்பதற்கும் பயன்பட்டு வருகிறது. வரட்டுப்பள்ளம் அணைக்கு கல்மடுவு, கும்பரவாணி பள்ளம், வரட்டுப்பள்ளம் ஆகிய பள்ளங்கள் வழியாக நீர்வரத்து வருகிறது.

வரட்டுப்பள்ளம் அணை 1980-ஆம் ஆண்டு ஜனவரி 28-ஆம் தேதி திறந்து வைக்கப்பட்டது. வரட்டுப்பள்ளம் அணையானது மேற்கு தொடர்ச்சி மலையான பர்கூர் மலையிலிருந்து பாய்ந்து வரும் மழைநீரைத் தேக்கி வைத்து அந்தியுரைச் சுற்றி உள்ள விவசாய நிலங்களின் நீர் தேவையைப் பூர்த்தி செய்ய அமைக்கப்பட்டது. அணையின் மொத்த நீளம் 1.7 கி.மீ., அதிகபட்சமாக  17 மீ. உயரத்திற்கு நீரைத் தேக்கி வைக்க முடியும். இந்த அணையால் பயன்பெறும் பாசனப்பரப்பு 2924 ஏக்கர்.

இந்த அணை மேற்குத்  தொடர்ச்சி மலையின் அடிவாரத்தில்  அமைந்துள்ளது. இந்த இடத்தில்  இருந்து மலைப்பாதை தொடங்குகிறது. இந்த மலைப் பாதையில் தாமரைக்கரை, பர்கூர், தட்டக்கரை, கர்கேகண்டி வழியாக எளிதாக மைசூரை அடையலாம். ஆனால் சாலை சற்றே குறுகலானது.

## மேற்கோள்கள்

பகுப்பு:ஈரோடு மாவட்டத்திலுள்ள அணைகள்
பாஸ்கா முப்பெரும் நாட்கள்

**பாஸ்கா முப்பெரும் நாட்கள்** என்பன பெரிய வியாழன் மாலையில் தொடங்கி (புனித வெள்ளி திருவிழிப்பு) உயிர்ப்பு ஞாயிறின் மாலை வரை உள்ள மூன்று நாட்களைக்குறிக்கும். இயேசுவின் பாடுகள், இறப்பு, அடக்கம், மற்றும் உயிர்ப்பினை கிறித்தவர்கள் இன்னாட்களில் நினைவுகூருவர்.

பெரிய வியாழன் மாலைத்திருப்பலியில் வானவர் கீதம் பாடப்பட்டப்பின்பு ஆலயமணிகள் ஒலிக்காது. ஆலய இசைக்கருவிகள் இசைக்கப்படாது. இதனால் இந்த நாட்களை *அசைவற்ற நாட்கள்* எனவும் அழைப்பர்.

கத்தோலிக்க திருச்சபையில் பெரிய வியாழன் மாலை சடங்குகளுக்குப்பின்பு பாஸ்கா திருவிழிப்பு வரை ஒப்புரவு மற்றும் நோயிற்பூசுதலைத் தவிற பிற அருட்சாதனங்கள் நிறைவேற்றப்படா.

## மேற்கோள்கள்


பகுப்பு:திருவழிபாட்டு ஆண்டு
பகுப்பு:கிறித்தவத் திருநாட்கள்
உத்தரன்

**உத்தரன்**  (Uttar or  Uttara)  (சமஸ்கிருதம்): उत्तर),   மகாபாரதம் கூறும் மத்ஸ்ய நாட்டு மன்னன் விராடனின் மூத்த மகன். உத்தரையின் சகோதரன்.

பாண்டவர்கள், விராடனை அரசனாகக் கொண்ட மத்ஸ்ய நாட்டு அரண்மனையில் திரௌபதியுடன் தலைமறைவு வாழ்க்கையை மேற்கொண்டு, பதிமூன்றாம் ஆண்டு முடியும் தருவாயில், துரியோதனன், அத்தினாபுரத்து படைகளுடன், விராடனின் நாட்டை தாக்கினார்கள். மத்ஸ்ய  நாட்டு மன்னன் விராடன், தனது படைகளுடன் திரிகர்த்த நாட்டு மன்னனுடன் போரிடச் சென்றிருந்த நேரத்தில், துரியோதனன், அத்தினாபுரத்து படைகளுடன், விராடனின் நாட்டை தாக்கினார்கள்.
பிருகன்னளை என்ற பெயர் தாங்கிய அருச்சுனனை தேரோட்டியாகக் கொண்ட உத்தர குமாரன், துரியோதனனின் படைகளை எதிர்கொள்ளத் துணிவின்றி புறமுதுகிட்டு ஓடினான்.

அருச்சுனன், தான் பிருகன்னளை அல்ல என்றும், தான் பாண்டவர்களில் அருச்சுனன் என்று உரைத்து, பின் வன்னி மரத்தில் மறைத்து வைத்திருந்த போராயுதங்களை உத்தரனைக் கொண்டு எடுத்து, அருச்சுனன் தனி ஆளாக போர்களத்தில் நின்று, துரியோதனன், பீஷ்மர், துரோணர், கிருபாச்சாரி, அசுவத்தாமன் மற்றும் கர்ணன் ஆகியோர்களை வெற்றி கொண்டான்.

பின் உத்தர குமாரன் போர்கலையை அருச்சுனனிடம் திறம்படக் கற்றான்.

குருச்சேத்திரப் போரில் உத்தர குமாரன், பாண்டவர் அணியில் நின்று போரிட்டான். முதல் நாள் போரில் சல்லியனால் உத்தர குமாரன் கொல்லப்பட்டான். அவனது சகோதரர்கள், சுவேதன் மற்றும் சாங்கியன் ஆகியவர் சல்லியனாலும், துரோணராலும், குருச்சேத்திரப் போர்க்களத்தில் கொல்லப்பட்டனர்.

## மேற்கோள்கள்


## வெளி இணைப்புகள்
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
அடவனப்பள்ளி

**அடவனப்பள்ளி** என்பது இந்தியாவில் தமிழ்நாட்டின் கிருஷ்ணகிரி மாவட்டம் ஒசூர் வட்டத்தில் அமைந்துள்ள ஊராகும்.

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 58 வீடுகள் உள்ளன. மக்கள் தொகை 239, இதில் 123 பேர் ஆண்கள், 116 பேர் பெண்கள் ஆவர். எழுத்தறிவு விகிதம் 60.98% ஆகும் இது தமிழ்நாட்டின் சராசரி எழுத்தறிவு விகிதமான 80.09க்கும் குறைவு ஆகும்.
## ஊரில் உள்ள கோயில்கள்
* அடவனப்பள்ளி பசுவேஸ்வரர் கோயில்
## குறிப்புகள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
அகரம் அக்கிரகாரம்

**அகரம் அக்கிரகாரம்** என்பது என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும். இவ்வூர் ஒசூர், இராயக்கோட்டைச் சாலையில் ஒசூரில் இருந்து 25 கி.மீ தொலைவில் உள்ளது. இவ்வூரில் பாலமுருகன் கோயில் உள்ளது.
## மக்கள் வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  288 குடும்பங்கள் உள்ளன. கிராமத்தின் மொத்த மக்கள் தொகையானது 1219 ஆகும். இதில் ஆண்கள் எண்ணிக்கை  620, பெண்களின் எண்ணிக்கை 599 என உள்ளது. மக்களின் கல்வியறிவு விகிதமானது  62.85 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## குறிப்புகள்

பகுப்பு:கிருஷ்ணகிரி மாவட்டத்திலுள்ள கிராமங்கள்
வானளவையியல்

**வானளவையியல்** (*Astrometry*)  என்பது  விண்மீன் மற்றும் வானியல்சார் பொருளின் நிலை மற்றும் இயக்கங்களை துல்லியமான அளவீடும் வானியலின் ஒரு கிளை ஆகும். வானளவையியல் மூலம் பெறப்பட்ட தகவல்கள் வானியல்சார் பொருள்களின், இயங்குவியல், சூரியக் குடும்பத்தின் தோற்றம் மற்றும் நமது விண்மீன் பேரடையான பால் வழியின் தோற்றம் பற்றிய தகவல்களை வழங்குகிறது.

## வெளியிணைப்புகள்
* MPC Guide to Minor Body Astrometry
* Astrometry Department of the U.S. Naval Observatory 
** USNO Astrometric Catalog and related Products 
* 
* Planet-Like Body Discovered at Fringes of Our Solar System (2004-03-15)
* Mike Brown's Caltech Home Page
* Scientific Paper describing Sedna's discovery
* The Hipparcos Space Astrometry Mission &mdash; on ESA

பகுப்பு:வானியல்
பகுப்பு:சோதிடம்
பகுப்பு:வானியல் துணைப் பிரிவுகள்
காசிமார் பெரிய பள்ளிவாசல்

**காசிமார் பெரிய பள்ளிவாசல்** அல்லது **காசிமார் மசூதி** என்பது மதுரை நகரின் மையப்பகுதியில் அமைந்துள்ள ஒரு பழமையான மசூதி ஆகும். இது பெரியார் பேருந்து நிலையத்திலிருந்து 500 மீட்டர் தொலைவிலும், மதுரை தொடருந்து நிலையத்திலிருந்து தென்கிழக்கு திசையில் ஒரு கிலோ மீட்டர் தொலைவிலும் மீனாட்சியம்மன்  கோவிலிலிருந்து தென்மேற்கு திசையில் 800 மீட்டர் தொலைவிலும் அமைந்துள்ளது. ஓமானிலிருந்து வந்த அசரத்து காசி சையது தாசுத்தீனால்  கூன் பாண்டியனிடமிருந்து பெறப்பட்ட நிலத்தில் இம்மசூதி கட்டப்பட்டுள்ளது. இது மதுரை நகரின் முதல் மற்றும் தமிழகத்தின் பழமையான முசுலிம் வழிபாட்டிடங்களில் ஒன்றாக உள்ளது. இது ஒரே நேரத்தில் 1200 நபர்கள் வரை தொழும் வசதிபடைத்தது.

## மக்பரா
மதுரை மக்பரா, மதுரை அசரத்துகளான (அசரத்து மீர் அகமது இபுறாகீம், அசரத்து மீர் அம்சத்து இபுறாகீம் மற்றும் அசரத்து சையது அப்து சலாம் இபுறாகீம்) ஆகியோரின் தர்காக்களும் இதனுள் அமைந்துள்ளன. காசி சையது தாசுத்தீன் வழித்தோன்றல்களில் பெரும்பாலானோர் இப்பள்ளியைச் சுற்றி அமைந்துள்ள பகுதிகளிலே வசித்து வருகின்றனர் (காசிமார் தெரு). சையது தாசுத்தீன் சுல்தான்களின் காசியாக இருந்தார். அவரில் துவங்கி இன்றைய மதுரை மாநகர அரசாங்க காசி சையது காசா முயீனுத்தீன் வரை சையது தாசுத்தீன் அவர்களின் வழித்தோன்றல்களே தமிழ்நாடு அரசின் காசிகளாக நியமிக்கப்படுகின்றனர். அனைத்து சையதுகளும் சுன்னி இசுலாத்தின், ஹனபி பிரிவைச் சார்ந்தவர்கள்.பெரும்பாலானவர்கள் ஃபாஸிய்யா அஷ் ஷாதுலியா சூஃபி பிரிவை சார்ந்தவர்கள்.

## மதரசா
இப்பள்ளியினுள் அடிப்படை அரபு கற்றுத்தரும் அசரத்து காசி சையது தாசுத்தீன் அரபி மதரசா செயல்பட்டு வருகிறது. இங்கு சுமார் 120 மாணவர்கள் வரை பயில்கின்றனர்

## 360 பாகை பார்வை
தமிழ் நாளிதழான தினமலர் வலைதளத்தில் இப்பள்ளியின் 360 பாகை பார்வை இடம் பெற்றுள்ளது.

## வெளியிணைப்புகள்
காசிமார் பள்ளிவாசல் மற்றும் மதுரை மக்பராவின் 360 பாகை பார்வை.

## உசாத்துணைகள்

பகுப்பு:மதுரை மாவட்டத்திலுள்ள பள்ளிவாசல்கள்
பகுப்பு:தமிழ்நாட்டு தர்காக்கள்
கடு புளி

**கடு புளி** அல்லது பட்டுப்புளி (*Dialium cochinchinense*; *velvet tamarind*)  என்பது பபேசியே குடும்பத்தைச் சேர்ந்த இருபுற வெடிக்கனி இனத் தாவரமாகும். இது இலங்கை, கம்போடியா, மலேசியா, மியன்மர். தாய்லாந்து, வியட்காம் ஆகிய நாடுகளில் காணப்படுகிறது. இருப்பிட அழிப்பினால் இத்தாவரம் அச்சுறுத்தலுக்குள்ளாகியுள்ளது.

## உசாத்துணை
* World Conservation Monitoring Centre 1998.  Dialium cochinchinense.   2006 IUCN Red List of Threatened Species.  Downloaded on 19 July 2007.

பகுப்பு:பழ மரங்கள்
அலசபள்ளி

**அலசபள்ளி** (Alasapalli) என்பது தமிழ்நாட்டின் கிருஷ்ணகிரி மாவட்டம் ஒசூர் வட்டத்தில் உள்ள ஊராகும்.
## மக்கள் வகைப்பாடு
இவ்வூரில் 2011 ஆண்டைய இந்திய மக்கள் கணக்கெடுப்பின்படி 88 வீடுகள் உள்ளன. மக்கள் தொகை 395, இதில் 206 பேர் ஆண்கள், 189 பேர் பெண்கள் ஆவர். எழுத்தறிவு விகிதம் 69.81% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
## குறிப்புகள்

* 

பகுப்பு:கிருஷ்ணகிரி மாவட்டத்திலுள்ள கிராமங்கள்
ஹூத்திகள்

**ஹூத்திகள்** (*Houthis*,  *al-Ḥūthiyyūn*), எனப் பொதுவாக அழைக்கப்படும் **அன்சார் அல்லா** (*Ansar Allah*, **  "கடவுளின் ஆதரவாளர்கள்"), என்ற குழுவினர் யெமன் நாட்டில் இயங்கும் ஒரு இசுலாமிய ஆயுதக் குழுவாகும். 2004 ஆம் ஆண்டில் தீவிரவாதத்தை ஆரம்பித்த உசைன் பத்ருதீன் அல்-ஹூத்தி என்பவரின் பெயரில் இருந்து இக்குழுவினர் ஹூத்திகள் என அழைக்கப்படுகின்றனர். 2004 செப்டம்பரில் இவர் யெமன் இராணுவத்தினரால் கொல்லப்பட்டார். அப்துல்-மாலிக் அல்-ஹூத்தி என்பவரின் தலைமையில் இயங்கும் இக்குழு 2014-2015 இல் யெமனில் இடம்பெற்ற ஆட்சிக் கவிழ்ப்பை வெற்றிகரமாக முடித்தது. தற்போது இக்குழு யெமன் தலைநகர் சனா மற்றும் யெமனிய நாடாளுமன்றம் ஆகியவற்றைத் தனது கட்டுப்பாட்டுக்குள் வைத்துள்ளது. ஹூத்திகள் ஈரானிடம் இருந்து 2004 ஆம் ஆண்டு முதல் ஆயுதங்கள், நிதியுதவி, மற்றும் பயிற்சிகளைப் பெற்று வருகின்றனர்.

## மேற்கோள்கள்

## வெளி இணைப்புகள்
* 
* 

பகுப்பு:யெமன்
பகுப்பு:ஐக்கிய அமெரிக்காவால் தடைசெய்யப்பட்ட தீவிரவாத அமைப்புகள்
சாணம்

**சாணம்** அல்லது *சாணி* என்பது கால்நடையான மாட்டினுடைய கழிவினைக் குறிப்பதாகும். இச்சாணம் இயற்கை உரம், இயற்கை எரிவாயு தயாரிக்க பயன்படுகிறது. இந்துத் தமிழர்களின் வழிபாடுகளுக்கு பயன்படும் திருநீறு தயாரிக்கவும், இந்துத் தமிழர்களின் இல்ல வாசல்களில் மெழுகவும் பயன்படுகிறது. இதனை கிருமிநாசினி என இந்துத் தமிழர்கள் கருதுகிறார்கள்.

இச்சாணத்தினை வயல் வெளிகளுக்கு உரமாக பயன்படுத்துகின்றனர். இது இயற்கை உர வகைச் சார்ந்தது. இந்த சாணத்தில் நைட்டிரஜனும், கால்சியமும், பாஸ்பரசும் காணப்படுகின்றன. இச்சாணத்தினை வைத்து தயாரிக்கப்படும் சாண எரிவாயுவில் மீத்தேன் மற்றும் கார்பன் டை ஆக்சைடு அதிகம் காணப்படுகின்றன. இச்சாண எரிவாயு மரபு சாரா எரிசக்தியாக உபயோகப்படுத்தப்படுகிறது.

இந்துத் தமிழர் இல்லங்களில் சாணம் இட்டு மெழுகுதல் என்ற வழக்கம் உள்ளது. இந்துகளில் திருநீறு செய்யும் முறைகளில் சாணத்திலிருந்து தயாரிப்பதும் ஒரு வகையாகும். சாணத்திலிருந்து விபூதி, பல்பொடி, கொசு விரட்டி, சாம்பிராணி ஆகியவை தயாரிக்கப்படுகின்றன. மயிலாப்பூர் முண்டகக்கன்னியம்மன் கோயிலில் சாணத்திலிருந்து தட்டப்பட்ட வரட்டியை பொங்கல் வைக்க உபயோகம் செய்து, பின் அதன் சாம்பலை பிரசாதமாக தருகின்றார்கள்.

## இவற்றையும் காண்க

## ஆதாரங்கள்


## வெளி இணைப்புகள்

பகுப்பு:கழிவுகள்
பகுப்பு:எரிபொருட்கள்
சீமைக்கொட்டைக்களா

**சீமைக்கொட்டைக்களா** அல்லது **லொவி** (*Flacourtia inermis*, ) பிலிப்பீன்சைத் தாயகமாகக் கொண்ட பூக்குந்தாவரம். இது ஆசிய ஆப்பிரிக்க வெப்ப மண்டலங்களிலும் காணப்படுகிறது. தென்னிந்தியாவில் இது பரவலாகக் காணப்படுகிறது.

## உசாத்துணை

பகுப்பு:பழ மரங்கள்
வாரிசுகள்

**வாரிசுகள்** இது ஒரு தென் கொரியா நாட்டு தொலைக்காட்சி தொடர் ஆகும். இந்த தொடரை காங் சின்-ஹயோ என்பவர் இயக்கியுள்ளார். இந்த தொடரில் பார்க் சின்-ஹயே, லீ மின் ஹோ, கிம் வூ-பின், கங் மின்-ஹ்யுக், கிம் ஜி-வோன், காங்க் ஹா-நஐல் உள்ளிட்ட பலர் நடித்துள்ளனர். தென் கொரியா நாட்டுத் தொலைக்காட்சி தொடர்களில் முதல் முறையாக அமெரிக்கா நாட்டு நிறுவனத்துடன் இணைந்து தயாரித்த முதல் தொடர் இதுவாகும்.

இந்த தொடர் 9 அக்டோபர், 2013ஆம் ஆண்டு முதல் 12 டிசம்பர் 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 22:00 மணிக்கு ஒளிபரப்பாகி 20அத்தியாயங்களுடன் நிறைவடைந்தது.

## தமிழில்
இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 15 பிப்ரவரி 2015ஆம் ஆண்டு முதல் 21 மார்ச் 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.

## நடிகர்கள்
* பார்க் ஷின்-ஹே
* லீ மின் ஹோ
* கிம் வூ-பின்
* சோய் ஜின்-ஹ்யுக்
* கங் மின்-ஹ்யுக்
* கிம் ஜி-வோன்
* காங்க் ஹா-நஐல்

## வெளி இணைப்புகள்
* ''The Heirs'' official SBS website
* 
* 

பகுப்பு:சியோல் ஒலிபரப்பு அமைப்பு தொலைக்காட்சி நிகழ்ச்சிகள்
பகுப்பு:தென் கொரியா நாடகத் தொலைக்காட்சி தொடர்கள்
பகுப்பு:கொரிய மொழித் தொலைக்காட்சி நிகழ்ச்சிகள்
பகுப்பு:2013 இல் தொடங்கிய தென் கொரிய நாட்டுத் தொலைக்காட்சி நிகழ்ச்சிகள்‎
பகுப்பு:தென் கொரிய காதல் தொலைக்காட்சி தொடர்கள்
பகுப்பு:தென் கொரிய உயர்நிலை பள்ளி தொலைக்காட்சி தொடர்கள்
பகுப்பு:கொரியன்-தமிழ் மொழிபெயர்ப்பு தொலைக்காட்சி நாடகங்கள்
பகுப்பு:2013 இல் நிறைவடைந்த தென் கொரிய நாட்டுத் தொலைக்காட்சி நிகழ்ச்சிகள்
பகுப்பு:புதுயுகம் தொலைக்காட்சி நாடகங்கள்‎
பகுப்பு:விடலைப் பருவ தொலைக்காட்சி தொடர்கள்
மாரிமா

**மாரிமா** (*jew plum*, *june plum*) அல்லது **அம்பரெல்லா** (இதன் பழம் **அம்பிரலங்காய்** (*ambarella*) என அறியப்படுகிறது) (*Spondias dulcis*, *Spondias cytherea*) என்பது உண்ணக்கூடிய, நார்களைக் கொண்ட கனிகளைத் தரும், வெப்பவலயத் தாவரமாகும். பல இடங்களிலும் இது பல பெயர்களால் அழைக்கப்படுகிறது. எ.கா: பார்படா, கயானா ஆகிய நாடுகளில் *பொன் அப்பிள் (golden apple*) என்ற அர்த்தத்தில் அழைக்கப்படுகிறது.

## வேறு பெயர்கள்
*அம்பரெல்லா (*ambarella*, , இலங்கை
**kedondong* (இந்தோனேசியா, மலேசியா)
**buah long long* (சிங்கப்பூர்)
**pomme cythere* அல்லது *பொன் ஆப்பிள்* (டிரினிடாட் மற்றும் டொபாகோ, டொமினிக்கா, குவாதலூப்பு, மர்தினிக்கு)
**June plum* (பெர்முடா, ஜமேக்கா)
**mangotín* (பனாமா)
**juplon* (கோஸ்ட்டா ரிக்கா)
**golden apple* (கிரெனடா, பார்படோசு, கயானா
**golden plum* (பெலீசு)
**jobo indio* (வெனிசுவேலா)
**cajá-manga*, *cajarana* (பிரேசில், சாவோ தொமே மற்றும் பிரின்சிப்பி
**quả cóc* (வியட்நாம்
**அம்ரா* (வங்காளதேசம்)
**manzana de oro* (டொமினிக்கன் குடியரசு)
**cas mango* (கமரூன்)

## உசாத்துணை

## வெளி இணைப்புகள்

*Thai Fruit Guide 

பகுப்பு:பழ மரங்கள்
தக்கணக் கல்விச் சங்கம்

**தக்கணக் கல்விச் சங்கம்** (, ) என்பது மகாராட்டிரத்தில் 43 கல்வி நிறுவனங்களைச் செயல்படுத்திவரும் பூனாவைத் தலைமையகமாகக் கொண்ட ஒரு அமைப்பாகும்.

1880 ஆம் ஆண்டில் விஷ்ணுசாஸ்த்ரி சிப்லுன்கரும் பால கங்காதர திலகரும் மகாதேவ் பல்லல் நம்ஜோஷியும் பூனாவில் *நியூ இங்லிஷ் ஸ்கூலை*த் தொடங்கினர். ஆங்கிலேய அரசாலும் கிறித்துவ சமயப் பரப்பாளர்களாலும் நடத்தப்படும் கல்வி நிலையங்கள் மட்டுமே பெரும்பான்மையான மக்களுக்கு கல்வியளிக்கும் நிலை இருந்தகாலத்தில் 1884 ஆம் ஆண்டு கோபால் கணேஷ் அகர்கர், வி எஸ் ஆப்தே, வி பி கேல்கர், எம் எஸ் கோலே, என் கே தாராப் ஆகியோருடன் இணைந்து தக்கணக் கல்விச் சங்கத்தை உருவாக்கினர். மக்களுக்கு கல்வித் தொண்டாற்றும் நோக்கில் உருவக்கப்பட்ட இச்சங்கத்தில் கோகலே கல்லூரி ஆசிரியராகப் பணியாற்றினார்.

## வெளியிணைப்புகள்
* 

## மேற்கோள்கள்

பகுப்பு:கல்வி நிறுவனங்கள்
பகுப்பு:மகாராட்டிராவில் கல்வி
சர்க்கரை பாதாமி

**சர்க்கரை பாதாமி** (*apricot*)**அப்ரிகாட்** என்பது ஒரு பழமாக அல்லது அப்பழந்தரும் மரத்தைக் குறிக்கும். பொதுவாக, சர்க்கரை பாதாமி ஆர்மேனிய கொத்துப்பேரி இன மரங்களைக் குறிக்கும். ஆனாலும் மலை கொத்துப்பேரி, சாரண கொத்துப்பேரி, சீன கொத்துப்பேரி, சைபீரய கொத்துப்பேரி என்பனவும் ஒரேமாதிரியான கனிகளைக் கொண்டு நெருக்கமான தொடர்புடையவை. இவையும் சர்க்கரை பாதாமி என்றே பொதுவாக அழைக்கப்படுகின்றன.

## உற்பத்தியும் பாவனையும்

## உசாத்துணை

## வெளி இணைப்பு
* 

பகுப்பு:பழ மரங்கள்
பகுப்பு:பழங்கள்
விளிம்பிப்பழம்

thumb|விளிம்பிப்பழம்
thumb|மரத்தில் விளிம்பிப்பழம்
**விளிம்பிப்பழம்**, **தமரத்தம்** அல்லது **தம்பரத்தம்** (*Carambola*, *starfruit*) என்பது *[[விளிம்பி]]* மரத்தின் பழமாகும். இவ்வினம் பிலிப்பீன்சு, இந்தோனேசியா, மலேசியா, இந்திய, இலங்கை ஆகிய நாடுகளை தாயகமாகக் கொண்டது. இது தென்னாசியா, தென் பசிபிக் மற்றும் கிழக்காசியாவின் பகுதிகளில் பிரபல்யம் பெற்ற பழமாகும். இதன் மரங்கள் சுதேசியமற்ற தென் அமெரிக்கா, கரீபியன், தென் ஐக்கிய அமெரிக்கா ஆகிய இடங்களில் பயிரிடப்படுகின்றன.

இப்பழத்தின் ஓரங்களில் தனிச்சிறப்பான முகடுகளைக் கொண்டு (பொதுவாக ஐந்து அல்லது பல) காணப்படும் இதன் குறுக்குவெட்டு விண்மீன் தோற்றத்தைப் போன்று காணப்படுகின்றது. இதனால் இதன் பெயர் விண்மீன் பழம் என்ற அர்த்தமுடைய ஆங்கிலப் பெயரால் (*starfruit*) அழைக்கப்படுகின்றது. இதுவும் விளி மரமும் அவிரோகா இனத்தைச் சேர்ந்த புளிப்பு வகை (ஒக்சாலிடேசியே) குடும்பத்தைச் சேர்ந்தவை.

## இதையும் பார்க்கவும்
* விளி (மரம்)

## உசாத்துணை

பகுப்பு:பழங்கள்
சேலாப்பழம்

**சேலாப்பழம்** (*cherry*, ஒலிபெயர்ப்பு: *செரி*) என்பது பல "புரூனஸ்" இன மரங்களின், தசை அதிகம் கொண்ட (சதையுள்ளோட்டுச்சதையம்) உள்ளோட்டுச் சதைக்கனியாகும். சேலாப்பழ வர்த்தகம் பொதுவாக குறிப்பிட்ட இனிப்புச் சேலா போன்ற இனங்களின் உற்பத்தி மூலம் கிடைக்கிறது. ஆங்கிலத்தில் 'cherry' என்பது மரத்தையும் குறிக்கப்பயன்படுகிறது. சிலவேளை, ஒத்த பூக்களைக் கொண்டிருப்பதால் இவ் ஆங்கிலப்பதம் வாதுமைக்கும் பொருந்துகிறது. **காட்டுச் சேலா** எனும் பதம் உற்பத்தியற்ற சேலா இனங்களைக் குறிப்பதுண்டு. ஆயினும் இனிப்புச் சேலா பொதுவாக பிரித்தானியத் தீவுகளில் குறித்த இனத்தையே காட்டுச் சேலா என அழைக்கப்பயன்படுகின்றது.

## ஊட்டச்சத்துப் பெறுமானங்கள்

## குறிப்புகள்

## வெளி இணைப்பு

பகுப்பு:பழங்கள்
பகுப்பு:பழ மரங்கள்
விளி (மரம்)

**விளி** அல்லது **புளிமாங்காய்** அல்லது **புளிச்சக்காய்மரம்** (*Averrhoa bilimbi*, *bilimbi*, *cucumber tree*, *tree sorrel*) என்பது அவிரோகா இன, ஒக்சாலிடேசியே குடும்பத்தைச் சேர்ந்த பழங்களைச் கொடுக்கும் மரமாகும். இது விளிம்பிப்பழ மரத்துடன் நெருங்கிய தொடர்பைக் கொண்டது.

## உசாத்துணை

## வெளி இணைப்பு
*Pictures of ''Averrhoa bilimbi''

பகுப்பு:பழ மரங்கள்
பகுப்பு:தமிழ்நாட்டின் தாவரங்கள்
பகுப்பு:இலங்கையின் மரங்கள்
வை. பொன்னம்பலம்

**வை. பொன்னம்பலம்** (சனவரி 30, 1904—திசம்பர் 2, 1973) என்பவர் **தமிழ் மறவர்** என்னும் அடைமொழியால் அறியப்படும் ஒரு தமிழ்ப் புலவர் ஆவார். தமிழ் ஆசிரியராகவும் பகுத்தறிவுச் சிந்தனையுடையவராகவும் ஒரு போராளியாகவும் வாழ்ந்தவர். மறைமலையடிகள் தேவநேயப் பாவாணர், பெரியார் ஈ. வெ. ராமசாமி போன்ற அறிஞர்களுடன் நெருக்கமாகப் பழகியவர்.

## பிறப்பும் படிப்பும்

திருச்சிராப்பள்ளி மாவட்டம் அரியலூருக்கு அருகில் கீழ மாளிகை என்னும் ஊரில் பிறந்தார். இளமைப் பருவத்தில் சைவப் பற்றாளராகவும் வள்ளலார் இராமலிங்க அடிகளின் வழியினராகவும் இருந்தார். எனவே மறைமலையடிகளிடம்  தொடர்பும் நெருக்கமும் ஏற்பட்டன. மறைமலையடிகளின் தொடர்பினால் தம் இயற்பெயரான கனகசபை என்பதைத் தூய தமிழில் பொன்னம்பலம் என்று மாற்றிக் கொண்டார். திருவையாறு  அரசர் கல்லூரியில் பொன்னம்பலனார் சேர்ந்து 1926 முதல் 1931 வரை பயின்று புலவர் பட்டம் பெற்றார். அவருடன் மறை. திருநாவுக்கரசு, கோ.சி. பெரியசாமிப்புலவர், வீ உலகவூழியர் ஆகியோர்  கல்வி பயின்றார்கள்.

## ஆசிரியப்பணி

வேலூர் (1931-46), சேலம் (1947-52), முசிறி (19528)-53), செந்துறை (1954-59), அரவக்குறிச்சி (1959-60), பொன்பரப்பி (1960-67), தோகைமலை (1967-68) என முப்பத்தேழு ஆண்டுகள் தமிழாசிரியராகப் பணியாற்றினார். மாணவர்களிடையே தமிழ்ப் பற்றையும், தமிழின உணர்வையும், நல்லொழுக்கத்தையும், பகுத்தறிவுக் கருத்துகளையும் சொல்லிக் கொடுத்தார்.

## கொள்கை உறுதி

குடியரசு என்னும் இதழைப் படித்தும் பெரியார் பேச்சைக்  கேட்டும் பகுத்தறிவாளரானார். எப்பொழுதும் கருப்புச் சட்டை அணிந்து  பள்ளிக்குச் செல்லும் வழக்கம் அவர் கொண்டிருந்தார். தமிழ் மொழிக்குக் களங்கம் ஏற்படுவதை ஒருபோதும் சகித்துக் 
கொள்ள மாட்டார். நாட்டு வாழ்த்துப் பாடலைப் பிற மொழியில் பாடுவதை எதிர்த்துத்  தமிழில் பாடுவதை நிலை நிறுத்தினார். இதன் 
காரணமாக அந்தக் காலத்து அரசு பொன்னம்பலனாரை பணி நீக்கம் செய்தது. பெரியார் தலையிட்டதால்  அந்தப் பணிநீக்கம் விலக்கிக் கொள்ளப்பட்டது.

தாம் பணியாற்றிய வேலூர் இந்து செகண்டரி பாடசாலையின் பெயரில் காணப்பட்ட  இந்து என்னும் சொல்லை பொன்னம்பலனார் பெரு முயற்சி செய்து நீக்கினார்.  அந்தப் பள்ளியை நிறுவியவர் பெயரைச் சூட்டி கந்தசாமி கண்டர் உயர்நிலைப் பள்ளி என்று மாற்றம் பெறச்  செய்தார்.

ஒரு முறை பாரதிதாசனைச் சந்தித்து உரையாடிய  போது பாரதிதாசனின் கவிதைகளில் சில சமற்கிருத சொற்கள் இடம்பெற்றதைச்  சுட்டி காட்டினார். அதன் விளைவாக பாரதிதாசன் இனிமேல் வடசொல் கலவாமல் எழுதுவதாக உறுதி கொண்டார்.
மொழிக் கொள்கையில்  தமக்கும் பெரியார் ஈ வெ இரா வுக்கும் கருத்து முரண் உண்டு என்று பெரியாருக்கு முன்னிலையில் துணிச்சலுடன் கூறினார் என்பது குறிப்பிடத்தக்கது.

1957 ஆம் ஆண்டில் சேலம் தமிழ்ப் பேரவை நடத்திய விழாவில் பெரியார் ஈ வே. இராமசாமியால் பொன்னம்பலனாருக்குத்  **தமிழ்மறவர்** என்னும் பட்டம் வழங்கப்பட்டது.

## சான்று

தமிழ்மறவர் பொன்னம்பலனார் வரலாறு-நூல்

காக்கைச் சிறகினிலே இதழ் செப்டம்பர் 2012

பகுப்பு:தமிழ்ப் புலவர்கள்
பகுப்பு:பெரியாரிய அறிஞர்கள்
பகுப்பு:1904 பிறப்புகள்
பகுப்பு:1973 இறப்புகள்
பகுப்பு:திருச்சி மாவட்ட மக்கள்
இணுவில் தொடருந்து நிலையம்

**இணுவில் தொடருந்து நிலையம்** (*Inuvil railway station*) இலங்கையின் வடக்கே இணுவில் என்ற ஊரில் அமைந்துள்ள தொடருந்து நிலையம் ஆகும். இலங்கையின் வடக்கையும் தலைநகர் கொழும்பையும் இணைக்கும் வடக்குப் பாதையின் ஒரு பகுதியாக, இலங்கை ரெயில்வே திணைக்களத்தினால் இலங்கையின் நடுவண் அரசின் கீழ் இந்நிலையம் நிருவகிக்கப்படுகிறது. ஈழப்போரின் காரணமாக வடக்கின் ஏனைய தொடருந்து நிலையங்களைப் போன்று இணுவில் தொடருந்து நிலையமும் 1990 முதல் 2015 வரை இயங்காமல் இருந்து வந்தது. வடக்குப் பாதையின் யாழ்ப்பாணத்திற்கும், காங்கேசன்துறைக்கும் இடையேயான போக்குவரத்து இணுவிலூடாக 2015 சனவரி 2 இல் ஆரம்பிக்கப்பட்டது.

## சேவைகள்
இணுவிலூடாக பின்வரும் தொடருந்து சேவைகள் இயங்கி வருகின்றன:

## மேற்கோள்கள்

பகுப்பு:யாழ்ப்பாண மாவட்டத்தில் உள்ள தொடருந்து நிலையங்கள்
பகுப்பு:இணுவில்
ஆறு அழகப்பன்

**ஆறு. அழகப்பன்** எனப் பரவலாக அறியப்படும் **ஆறுமுகம்** **அழகப்பன்** (பிறப்பு: 10 ஆகத்து 1937) தமிழ்நாட்டைச் சேர்ந்த தமிழறிஞர், நாடகாசிரியர், நாட்டுப்புறவியல் ஆய்வாளர், மற்றும் செயற்பாட்டாளர் ஆவார்.

## தொடக்க வாழ்க்கை
இன்றைய சிவகங்கை மாவட்டம் குன்றக்குடியை அடுத்த ஆத்தங்குடி எனும் சிற்றூரில் 10 ஆகத்து 1937 அன்று உண்ணாமுலை - ஆறுமுகம் இணையருக்கு மகனாகப் பிறந்தார் அழகப்பன்.

## கல்வி
1953-54 இல் அண்ணாமலை நகருக்கு வந்து தங்கிய அழகப்பன், அண்ணாமலைப் பல்கலைக்கழகத்தில் 1955-57 இல் இடைநிலை வகுப்பிலும், 1957-60 இல் முதுகலை வகுப்பிலும் பயின்றார். நாட்டுப்புறவியலில்  எம்.லிட் (MLitt)  பட்டம் பெற்றார். பின்னர் நாடகத்துறையில் ஆராய்ச்சி செய்து முனைவர் பட்டம் பெற்றார்.

## ஆசிரியப் பணி
அண்ணாமலைப் பல்கலைக்கழகத்தில் தமிழ் விரிவுரையாளராகத் தொடங்கி இந்திய மொழிப்புலத் தலைவர் வரை 38 ஆண்டுகள் பணிபுரிந்து ஓய்வு பெற்றவர்.

## தமிழ்ப் பணிகள்

* நாடகக் கலை என்னும் பெயரில் ஓர் இதழை நடத்தினார். "அவ்வை" தி.க.சண்முகம் மணிவிழா நடந்தபோது தமிழ் நாடகக் கண்காட்சி ஒன்றை நடத்தினார்.
* பாரதிதாசனின் நூறு  பாடல்களை இந்தி மொழியில் மொழியாக்கம் செய்வித்துப் பல்கலைக்கழகம் வழியாக வெளியிட முன்னின்றார்.
* உரையாசிரியர்கள் பலரை நியமனம் செய்து பன்னிரு சைவத் திருமுறைகளுக்கும் உரை எழுத வைத்தார்.
* "சிலம்புச் செல்வர்" ம.பொ .சிவஞானம் எழுதிய வள்ளலார் கண்ட ஒருமைப்பாடு என்னும் நூலையும் "கலைஞர்" மு. கருணாநிதி எழுதிய குறளோவியம் என்னும் நூலையும் மொழியாக்கம் செய்து வெளியிடத் துணைநின்றார்.
* தமிழ் அறிஞர் இரா. இராகவையங்கார் பல ஆண்டுகளுக்கு முன் எழுதிய *[[குறுந்தொகை]] ஆராய்ச்சி* என்னும் நூல் வெளிவராமல் இருந்த நிலையில் அவருடைய பெயரரிடமிருந்து அதன் கைப்பிரதியைப் பெற்று வெளியிட்டார்.
* அண்ணாமலை நகரில் தமிழ் எழுத்தாளர் மாநாடு நடத்தினார்.
* உத்தரப் பிரதேச மாநிலத்தின் வாரணாசி மாநகரில் பல மொழி அறிஞர்களை அழைத்து  திருக்குறள் தேசிய மாநாடு கருத்தரங்குகள் நடத்தினார்.
* உத்தராகண்ட மாநிலத்தின் ரிசிகேசு மாநகரில் மாநாடு நடத்தினார். அங்கு திருவள்ளுவர் சிலையும் அமையக் காரணமாக இருந்தார். 
* தமிழைச் செம்மொழி என்று அறிவிக்க வேண்டும் என்று பிற தமிழ் அறிஞர்களுடனும் தமிழ் அமைப்புகளுடனும் இணைந்து போராடினார்.
* தமிழ்ச் சுரங்கம் என்னும் அமைப்பின் வாயிலாக தமிழ்த்தொண்டு ஆற்றுவோருக்கு தமிழ் மாமணி பட்டம் அளித்து விழா நடத்தி வருகிறார்.

## படைப்புகள்

ஆறு அழகப்பன் நாடக நூல்கள்  10, திறனாய்வு நூல்கள்  10  கட்டுரை வரலாற்று நூல்கள்  6 மற்றும் தாலாட்டுப் பாடல் தொகுப்பு நூல் ஒன்றும் எழுதியுள்ளார்.

## விருதுகள்
இவருடைய நாடகத்துறைப் பணியைப்  பாராட்டி கலைமாமணி விருதை தமிழக அரசு வழங்கிச் சிறப்பித்தது. இது போல் பல விருதுகளை பிற அமைப்புகள் வழங்கியுள்ளன.

### நூல்கள் நாட்டுடமையாக்கம்
2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கி, பரிவுத் தொகையாக ரூ 10 இலட்சம்  வழங்கியது.

## மேற்கோள்கள்

## வெளி இணைப்புகள்

* 'ஆறு.அழகப்பன்' - தமிழ் புத்தகங்கள்

பகுப்பு:1937 பிறப்புகள்
பகுப்பு:வாழும் மக்கள்
பகுப்பு:தமிழ்ப் புலவர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:கலைமாமணி விருது பெற்றவர்கள்
இளைஞர் இஸ்லாமியக் கலைக்களஞ்சியம்

**இளைஞர் இஸ்லாமியக் கலைக்களஞ்சியம்** மணவை முஸ்தபா தொகுத்த கலைக்களஞ்சியமாகும். இதனை மீரா பப்ளிகேஷன்ஸ் 1991 ல் வெளியிட்டது.  இக்கலைக்களஞ்சியத்திற்கு எம். ஆர். எம். அப்துற் றஹீம்  அணிந்துரை எழுதியுள்ளார்.

எம். அப்துல் வஹ்ஹாப் ஆய்வுரை எழுதியுள்ளார். இக்களைக்களஞ்சியம் 183  பக்கங்களைக் கொண்டதாகும்.

## இவற்றையும் காண்க

## ஆதாரங்கள்


## வெளி இணைப்புகள்
* இளைஞர் இஸ்லாமியக் கலைக்களஞ்சியம்-archive.org

பகுப்பு:சமயத் தமிழ்க் கலைக்களஞ்சியங்கள்
பகுப்பு:இசுலாமிய சமய நூல்கள்
டோட்டி மாவட்டம்

**டோட்டி மாவட்டம்**, நேபாளத்தின் தூரமேற்கு மாநிலத்தின் 9 மாவட்டங்களில் ஒன்றாகும். இதன் நிர்வாகத் தலைமையிடம் *திபாயல் சில்கதி* நகரம் ஆகும்.
## மக்கள் தொகை பரம்பல்
டோட்டி மாவட்டம்  பரப்பளவு கொண்ட இதன் மக்கள் தொகை 2021ஆம் ஆண்டில் 204,831 ஆகும்.  1000 ஆண்களுக்கு 1188 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட  குழந்தைகள் 10.79% உள்ளனர். சராசரி எழுத்தறிவு 70.74% ஆகும். 
நகர்புறங்களில் 31.42% மக்கள் வாழ்கின்றனர்.
## இதனையும் காண்க
* * நேபாளத்தின் மாவட்டங்கள்
## ஊர்களும் நகரங்களும்
இந்த மாவட்டத்தில் 50 ஊர்கள் உள்ளன. அவற்றுள் சில
*கலேனா *காடாமாண்டௌ  *கானா சவுர்  *காலிகாஸ்தான் *கத்திவடா  *கிர்சேன்  *கஞ்ஜரீ  *கைராகாவுன்  காஙல  *சாவரா சௌதாரா  *சத்திவன்  *சாப்பாலீ  *ஜிஜோடமாண்டௌ  *லாமிகால்  *கீரீசௌகா  *கண்டேஸ்வர் *தோலேனி  *திகாதர்  *திஜாலீ  
## மேற்கோள்கள்

பகுப்பு:நேபாளத்தின் மாவட்டங்கள்
பகுப்பு:தூரமேற்கு பிரதேசம்